Ukazovatele a sankcie

Štatistické ukazovatele (predkladanie v rámci vyhodnotenia):
Rozbor DOP
Rozsah nákupov, modernizácií a rekonštrukcií v oblasti osobnej dopravy
Opravy a údržby podľa radu koľajových vozidiel (Sk/KV, predpis/plán)
Súhrnné dopravné výkony vo vlkm, hrtkm a náprkm na kategórie tratí
Úhrada straty (rozsah, použitie)

Ukazovatele kvality a sankcie:

1.	Minimálne plnenie grafikonu vlakovej dopravy (v %):
kategória vlakov			minimálne plnenie
•	medzinárodné rýchliky		90,5 (relatívne)
•	vnútroštátne rýchliky		90,5
•	osobné vlaky 			96,7
•	osobná doprava celkom 		96,0

V prípade, že sa nebude plniť hodnota ukazovateľa osobná doprava celkom z dôvodov na strane Železničnej spoločnosti, a.s., bude sa uplatňovať sankcia za každé i započaté percento pod stanovené plnenie vo výške 10 000 Sk.

2.	Bezpečnosť osobnej dopravy a zamedzenie nárastu nehodových udalostí (kategória A až D spolu) pri porovnaní bežného roka s priemerom posledných piatich rokov.

V prípade prekročenia rozsahu nehodových udalostí zavinených Železničnou spoločnosťou, a.s. oproti priemeru za posledných 5 rokov, bude objednávateľ uplatňovať sankcie za každú nehodovú udalosť nad priemer posledných 5 rokov vo výške 1 000 Sk na prípad.

3.	Teplota vo vnútorných priestoroch vozňov osobnej prepravy v hodnotách podľa príslušnej normy 

Sankcie sa budú uplatňovať na každý jeden opodstatnený prípad zistený kontrolou, alebo na základe podnetu resp. sťažnosti a odsúhlasený medzi objednávateľom a dodávateľom vo výške 1 000 Sk za každý jednotlivý odsúhlasený prípad. 

4.	Vybavenie hygienickými potrebami (podľa noriem dopravcu) a čistota vo vnútorných priestoroch vozňov osobnej prepravy

Sankcie sa budú uplatňovať na každý jeden opodstatnený prípad zistený kontrolou vo východzej stanici vlaku a odsúhlasený medzi objednávateľom a dodávateľom vo výške 
1 000 Sk za každý jednotlivý odsúhlasený prípad. 
5.	Komfort, funkčnosť a technický stav vozňov a priestorov v nich: 
a)	dvere
b)	okná 

Nesankčný kvalitatívny ukazovateľ. Je len predmetom sledovania a vyhodnotenia.

6.	Prípojovosť medzi vlakmi osobnej dopravy v návrhu grafikonu vlakovej dopravy pre rok 2004

Nesankčný kvalitatívny ukazovateľ. Cieľom je zabezepčiť lepšiu prípojovosť pre rok 2004.

7.	Neodobratie neplatného cestovného lístka 
Sankcie sa budú uplatňovať vo výške 1 000 Sk na každý jeden opodstatnený prípad zistený kontrolou a vzájomne odsúhlasený medzi objednávateľom a dodávateľom.

8.	Kontrola platnosti cestovného lístka 
Ak nebude cestujúcemu skontrolovaná platnosť do 30 min. po odchode z ktorejkoľvek stanice alebo do 20 min. pred príchodom do najbližšej stanice (v prípade, že vlak zastavuje po dlhšom čase ako 30 min.) alebo cestujúci nebude vybavený cestovným lístkom predpísaným spôsobom, zníži sa úhrada straty v zmysle zmluvy o 1000 Sk za každý jeden opodstatnený prípad zistený kontrolou a vzájomne odsúhlasený medzi objednávateľom a dodávateľom.